สวัสดีค่ะ ขอสอบถามหน่อยค่ะ ปกติเป็นคนที่รอบเดือนมาตรงตลอดค่ะ เดือนนี้ประจำเดือนจะต้องมาวันที่ 15 สิงหาค่ะ แต่ในวันที่ 9 สิงหา มีเลือดสีดำมาแค่ติดแผ่นแคร์ฟี 4 วัน หมดไปวันที่ 13 สิงหาค่ะ หนูรู้สึกว่ามันแปลกๆ วันที่ 18 สิงหา จึงลองซื้อชุดตรวจครรภ์แบบจุ่มมาลองเทสดู ปรากฏขึ้น 2 ขีดจางๆค่ะ ผ่านมาอีก 2 วันช่วงเช้าลองตรวจใหม่เพราะอยากทราบว่าขีดที่ 2 จะเข้มขึ้นไหม ปรากฏว่าก็ยังจางเหมือนเดิมและช่วงบ่ายมีเลือดออก 2 วันแรกเป็นสีดำ วันที่ 3 มีเลือดสีแดงและเสียดท้องจึงไปหาคุณค่ะ คุณตรวจเลือดแต่ให้รอผลในวันที่ 30 สิงหา ช่วงระหว่างรอ คิดว่านานเกินสำหรับเรา วันที่ 25 สิงหา จึงตรวจครรภ์แบบจุ่มอีกรอบ ปรากฏไม่ขึ้น 2 ขีดแล้วค่ะ ขึ้นแค่ขีดเดียว ลองเทส 2 อันก็ขีดเดียวค่ะ หนูอยากทราบว่าเปอร์เซ็นที่หนูจะตั้งครรภ์มีไหมค่ะ ขอบค่ะ
สวัสดีค่ะ การยืนยันการตั้งครรภ์ทำได้โดยการตรวจระดับฮอร์โมนที่สร้างจากรกในปัสสาวะ หรือในเลือด โดยให้ผลบวกได้ 10-14 วันหลังมีการปฏิสนธิหากประจำเดือนมาช้ากว่า 35 วันและตรวจการตั้งครรภ์แต่ได้เป็นลบ นั่นคือไม่ใช่สองขีดเข้ม ควรไปยืนยันผลตรวจที่รพ.อีกครั้ง โดยตรวจเลือดตามที่แพทย์แนะนำ การตรวจปัสสาวะนั้นหากยังไม่อยู่ในช่วงเวลาดังกล่าวไป ก็อาจจะยังไม่ให้ผลบวกได้ แนะนำไปยืนยันที่รพ.ตามเวลาที่เหมาะสมค่ะ